02018R1091 — SK — 22.12.2021 — 001.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

►B NARIADENIE EURÓPSKEHO PARLAMENTU A RADY (EÚ) 2018/1091 z 18. júla 2018 o integrovaných štatistikách fariem, ktorým sa zrušujú nariadenia (ES) č. 1166/2008 a (EÚ) č. 1337/2011 (Text s významom pre EHP) (Ú. v. ES L 200 7.8.2018, s. 1)

Zmenené a doplnené:









▼B

NARIADENIE EURÓPSKEHO PARLAMENTU A RADY (EÚ) 2018/1091

z 18. júla 2018

o integrovaných štatistikách fariem, ktorým sa zrušujú nariadenia (ES) č. 1166/2008 a (EÚ) č. 1337/2011

(Text s významom pre EHP)







Článok 1

Predmet úpravy

Týmto nariadením sa stanovuje rámec pre európsku štatistiku na úrovni poľnohospodárskych podnikov a zaisťuje zjednotenie informácií o štruktúre s informáciami o výrobných postupoch, opatreniach na rozvoj vidieka, agroenvironmentálnych aspektoch a s inými súvisiacimi informáciami.

Článok 2

Vymedzenie pojmov

Na účely tohto nariadenia sa uplatňuje toto vymedzenie pojmov:

a) „farma alebo poľnohospodársky podnik“ je samostatná jednotka po stránke technickej aj ekonomickej, ktorá má samostatné vedenie a ktorá vykonáva ekonomické činnosti v poľnohospodárstve v súlade s nariadením (ES) č. 1893/2006, ktoré patria do skupín A.01.1, A.01.2, A.01.3, A.01.4, A.01.5 alebo do „udržiavania poľnohospodárskej pôdy v dobrom poľnohospodárskom a environmentálnom stave“ skupiny A.01.6 v rámci hospodárskeho územia Európskej únie, buď ako hlavnú, alebo ako vedľajšiu činnosť. V súvislosti s činnosťami skupiny A.01.49 sa zahŕňa len „chov polozdomácnených alebo iných živých zvierat“ (s výnimkou chovu hmyzu) a „včelárstvo a výroba medu a včelieho vosku“;

b) „poľnohospodárska jednotka na spoločnej pôde“ je subjekt vlastníctva pôdy, na ktorej sa uplatňujú spoločné práva a ktorú používajú dva alebo viaceré poľnohospodárske podniky na poľnohospodársku výrobu, ale nie je im pridelená;

c) „región“ je územná jednotka podľa klasifikácie územných jednotiek pre štatistické účely (NUTS) definovaná v súlade s nariadením (ES) č. 1059/2003;

d) „dobytčia jednotka“ je štandardná merná jednotka, ktorá umožňuje agregovanie rôznych kategórií hospodárskych zvierat, aby ich bolo možné porovnávať; koeficienty na stanovenie dobytčích jednotiek pre rôzne kategórie hospodárskych zvierat sú uvedené v prílohe I;

e) „využívaná poľnohospodárska plocha alebo VPP“ je plocha využívaná na poľnohospodársku výrobu vrátane ornej pôdy, trvalých trávnych porastov, trvalých plodín a inej využívanej poľnohospodárskej pôdy;

f) „referenčný rok“ je kalendárny rok, na ktorý sa vzťahujú referenčné obdobia;

g) „domáca záhradka“ je plocha využitá na výrobu potravín určených na vlastnú spotrebu;

h) „modul“ je jeden alebo viacero súborov údajov usporiadaných tak, aby zahŕňali témy;

i) „téma“ je obsah informácií, ktoré sa majú získavať o štatistických jednotkách, pričom každá téma zahŕňa niekoľko podrobných tém;

j) „podrobná téma“ je podrobný obsah informácií, ktoré sa majú získavať o štatistických jednotkách v súvislosti s konkrétnou témou, pričom každá podrobná téma zahŕňa niekoľko premenných;

k) „premenná“ je charakteristika pozorovanej jednotky, ktorá môže nadobudnúť viac než jednu hodnotu zo súboru hodnôt.

Článok 3

Pokrytie

1. Údaje požadované podľa tohto nariadenia zahŕňajú 98 % celkovej VPP (s výnimkou domácich záhradiek) a 98 % dobytčích jednotiek každého členského štátu.

2. Členské štáty s cieľom splniť uvedené požiadavky poskytnú údaje, ktoré sú reprezentatívne za poľnohospodárske podniky a poľnohospodárske jednotky na spoločnej pôde a ktoré spĺňajú aspoň jednu z fyzických prahových hodnôt uvedených v prílohe II, pokiaľ ide o veľkosť poľnohospodárskej pôdy alebo počet dobytčích jednotiek.

3. Vo výnimočných prípadoch, ak opora výberu stanovená v odseku 2 predstavuje viac ako 98 % vnútroštátnej poľnohospodárskej výroby podľa štandardnej produkcie v súlade s delegovaným nariadením Komisie (EÚ) č. 1198/2014 ( 1 ), členské štáty môžu po predchádzajúcom súhlase Komisie (Eurostatu) stanoviť vyššie fyzické alebo zodpovedajúce ekonomické prahové hodnoty s cieľom zmenšiť oporu výberu, pokiaľ sa tým dosiahne 98 % pokrytie celkovej VPP (s výnimkou domácich záhradiek) a 98 % dobytčích jednotiek členských štátov.

4. Ak opora výberu stanovená v odseku 2 tohto článku nedosahuje 98 % VPP a 98 % dobytčích jednotiek, členské štáty rozšíria oporu výberu v súlade s článkom 6 tak, že stanovia prahové hodnoty nižšie ako hodnoty uvedené v odseku 2 tohto článku a/alebo stanovia dodatočné prahové hodnoty.

Článok 4

Zdroje údajov a metódy

1. Na účely získania údajov uvedených v tomto nariadení členské štáty použijú jeden alebo viaceré z týchto zdrojov alebo jednu alebo viacero z týchto metód alebo ich kombináciu za predpokladu, že tieto informácie umožňujú tvorbu štatistík, ktoré spĺňajú požiadavky na kvalitu stanovené v článku 11: a) štatistické zisťovania; b) administratívne zdroje údajov uvedené v odseku 2 tohto článku; c) iné zdroje, metódy alebo inovatívne prístupy.

2. Členské štáty môžu používať informácie z integrovaného administratívneho a kontrolného systému (IACS) stanoveného nariadením Európskeho parlamentu a Rady (EÚ) č. 1307/2013 ( 2 ), zo systému na identifikáciu a registráciu hovädzieho dobytka stanoveného nariadením Európskeho parlamentu a Rady (ES) č. 1760/2000 ( 3 ) a zo systému na identifikáciu a registráciu oviec a kôz stanoveného nariadením Rady (ES) č. 21/2004 ( 4 ), z vinohradníckeho registra zavedeného v súlade s článkom 145 nariadenia Európskeho parlamentu a Rady (EÚ) č. 1308/2013 ( 5 ) a z registrov ekologického poľnohospodárstva zriadených podľa nariadenia Rady (ES) č. 834/2007 ( 6 ). Členské štáty môžu využívať aj administratívne zdroje spojené s konkrétnymi opatreniami na rozvoj vidieka.

3. Členské štáty, ktoré sa rozhodnú využiť zdroje, metódy alebo inovatívne prístupy uvedené v odseku 1 písm. c), informujú Komisiu (Eurostat) počas roka, ktorý predchádza referenčnému roku, a poskytnú podrobnosti o kvalite údajov získaných prostredníctvom tohto zdroja, metódy alebo inovatívneho prístupu a takisto o plánovaných metódach zberu údajov.

4. Vnútroštátne orgány zodpovedné za plnenie požiadaviek tohto nariadenia majú právo na bezodkladný a bezplatný prístup k údajom a ich používanie vrátane individuálnych údajov o poľnohospodárskych podnikoch a osobných údajov o ich vlastníkoch, ktoré sú obsiahnuté v administratívnych záznamoch vytvorených na ich vnútroštátnom území podľa článku 17a nariadenia (ES) č. 223/2009. Vnútroštátne orgány a vlastníci administratívnych záznamov stanovia potrebné mechanizmy spolupráce.

Článok 5

Základné štrukturálne údaje

1. Členské štáty zozbierajú a poskytnú základné štrukturálne údaje (ďalej len „základné údaje“) uvedené v prílohe III týkajúce sa poľnohospodárskych podnikov uvedených v článku 3 ods. 2 a 3 za referenčné roky 2020, 2023 a 2026. Zber základných údajov za referenčný rok 2020 sa vykoná ako cenzus.

2. Zber základných údajov za referenčné roky 2023 a 2026 sa môže vykonať na vzorkách. V takom prípade členské štáty zabezpečia, aby boli vážené výsledky štatisticky reprezentatívne za poľnohospodárske podniky v každom regióne a navrhnuté tak, aby spĺňali požiadavky na presnosť stanovené v prílohe V.

3. Ak má premenná uvedená v prílohe III nízku alebo nulovú prevalenciu v členskom štáte, môže byť vylúčená zo zberu údajov za predpokladu, že príslušný členský štát v kalendárnom roku predchádzajúcom referenčnému roku poskytol Komisii (Eurostatu) informácie riadne odôvodňujúce jej vylúčenie.

4. Komisia je splnomocnená prijímať vykonávacie akty, ktorými sa určia opisy premenných uvedených v prílohe III.

Uvedené vykonávacie akty sa prijmú v súlade s postupom preskúmania uvedeným v článku 17 ods. 2 najneskôr do 28. februára 2019 za referenčný rok 2020, najneskôr do 31. decembra 2021 za referenčný rok 2023 a najneskôr do 31. decembra 2024 za referenčný rok 2026.

5. Komisia je splnomocnená prijímať delegované akty v súlade s článkom 16 týkajúce sa zmien premenných uvedených v prílohe III, ak je to potrebné na účely zosúladenia so zdrojmi údajov na roky 2023 a 2026, ktoré sú uvedené v článku 4 ods. 2 Komisia pri výkone svojich právomocí zabezpečí, aby sa takýmito delegovanými aktmi nahradili iba premenné uvedené v prílohe III, ktoré už nie je možné odvodiť zo stanovených zdrojov údajov. V prípade nahradenia Komisia zabezpečí, aby nové premenné boli odvodené zo zdrojov údajov uvedených v článku 4 ods. 2 Okrem toho zabezpečí, aby tieto delegované akty boli riadne odôvodnené a aby členským štátom alebo respondentom nespôsobovali výrazné dodatočné zaťaženie ani náklady.

6. Tieto delegované akty sa prijmú do 30. septembra 2021 za referenčný rok 2023 a do 30. septembra 2024 za referenčný rok 2026.

Článok 6

Rozšírenie opory výberu

1. Členské štáty, ktoré rozšíria oporu výberu v súlade s článkom 3 ods. 4, poskytnú základné údaje o poľnohospodárskych podnikoch zahrnutých v rozšírenej opore výberu za referenčný rok 2020, ktoré sa týkajú informácií uvedených v prílohe III.

2. Zber údajov o poľnohospodárskych podnikoch v rozšírenej opore výberu sa môže vykonať na vzorkách. V takom prípade členské štáty zabezpečia, aby boli vážené výsledky štatisticky reprezentatívne za poľnohospodárske podniky v každom regióne a navrhnuté tak, aby spĺňali požiadavky na presnosť stanovené v prílohe V.

Článok 7

Údaje týkajúce sa modulov

1. Členské štáty zozbierajú a poskytnú moduly, pokiaľ ide o témy a podrobné témy uvedené v prílohe IV, za tieto referenčné roky: a) modul „Pracovné sily a iné zárobkové činnosti“ za roky 2020, 2023 a 2026; b) modul „Rozvoj vidieka“ za roky 2020, 2023 a 2026; c) modul „Ustajnenie zvierat a hospodárenie s hnojom“ za roky 2020 a 2026; d) modul „Zavlažovanie“ za rok 2023; e) modul „Postupy obhospodarovania pôdy“ za rok 2023; f) modul „Stroje a zariadenia“ za rok 2023; g) modul „Sady“ za rok 2023; h) modul „Vinohrady“ za rok 2026.

2. Do rozsahu týchto zberov údajov patria poľnohospodárske podniky uvedené v článku 3 ods. 2 a 3.

3. Zber údajov týkajúcich sa modulov sa môže vykonať na vzorkách poľnohospodárskych podnikov. V takom prípade členské štáty zabezpečia, aby boli vážené výsledky štatisticky reprezentatívne za poľnohospodárske podniky v každom regióne a navrhnuté tak, aby spĺňali požiadavky na presnosť stanovené v prílohe V.

4. Moduly sa zisťujú z podvzoriek poľnohospodárskych podnikov zapojených do zisťovania základných údajov za rovnaký referenčný rok. Moduly odrážajú situáciu v referenčnom roku, ale v prípade modulov uvedených v ods. 1 písm. f), g) a h) tohto článku, môžu vychádzať z roku, ktorý priamo predchádza referenčnému roku alebo po ňom nasleduje. Každý záznam s informáciami týkajúcimi sa modulov sa vždy pripojí k základným údajom uvedeným v prílohe III.

5. Členské štáty, ktoré majú aspoň 1 000 hektárov akýchkoľvek jednotlivých plodín uvedených v podrobných témach modulu „Sady“ v prílohe IV a ktorých produkcia je určená v celom alebo prevažnom rozsahu pre trh, musia realizovať modul „Sady“ v prípade danej plodiny.

6. Členské štáty, ktoré majú aspoň 1 000 hektárov vinohradov vysadených viničom na výrobu vína a ktorých produkcia je určená v celom alebo prevažnom rozsahu pre trh, musia realizovať modul „Vinohrady“.

7. Členské štáty, ktoré majú menej ako 2 % zavlažiteľnej plochy VPP, bez akýchkoľvek regiónov NUTS 2 s najmenej 5 % zavlažiteľnej plochy VPP, sú oslobodené od povinnosti realizovať modul „Zavlažovanie“.

8. Členské štáty informujú Komisiu (Eurostat) o prípadoch uvedených v odsekoch 5, 6 a 7 do konca júna roku, ktorý predchádza príslušnému referenčnému roku.

9. Ak má premenná nízku alebo nulovú prevalenciu v členskom štáte, môže byť vylúčená zo zberu údajov za predpokladu, že sa Komisii (Eurostatu) v kalendárnom roku predchádzajúcom referenčnému roku poskytnú informácie, ktoré riadne odôvodňujú jej vylúčenie.

Článok 8

Technické špecifikácie údajov týkajúcich sa modulov

1. Komisia môže prijímať vykonávacie akty, ktorými sa určia nasledujúce technické prvky údajov, ktoré treba predložiť za každý modul a príslušnú tému a podrobnú tému uvedené v prílohe IV: a) zoznam premenných; b) opisy premenných.

Uvedené vykonávacie akty sa prijmú v súlade s postupom preskúmania uvedeným v článku 17 ods. 2 najneskôr do 28. februára 2019 za referenčný rok 2020, najneskôr do 31. decembra 2021 za referenčný rok 2023 a najneskôr do 31. decembra 2024 za referenčný rok 2026.

2. Pri prijímaní vykonávacích aktov, ktorými sa stanovuje zoznam premenných v súlade s odsekom 1, Komisia zabezpečí, aby celkový počet základných premenných a premenných týkajúcich sa modulov neprekročil 300 premenných v roku 2020, 470 premenných v roku 2023 a 350 premenných v roku 2026.

3. Za roky 2023 a 2026 je Komisia splnomocnená prijímať delegované akty v súlade s článkom 16, pokiaľ ide o zmeny podrobných tém uvedených v prílohe IV. Komisia pri výkone svojej právomoci zabezpečí, aby takéto delegované akty neviedli k významnému zvýšeniu zaťaženia v dôsledku počtu premenných. Komisia najmä zabezpečí, aby delegované akty neviedli k zvýšeniu počtu premenných uvedených v odseku 2 tohto článku a aby sa v prípade každého modulu zmenilo delegovanými aktmi maximálne 20 % z podrobných tém uvedených v prílohe IV. Ak však 20 % predstavuje menej ako jednu podrobnú tému, môže sa jedna podrobná téma predsa len zmeniť.

4. Tieto delegované akty sa prijmú do 30. septembra 2021 za referenčný rok 2023 a do 30. septembra 2024 za referenčný rok 2026.

5. Vykonávacie akty uvedené v odsekoch 1 a 2 a delegované akty uvedené v odseku 3 nesmú spôsobiť výrazné dodatočné náklady, ktoré povedú k neprimeranému a bezdôvodnému zaťaženiu poľnohospodárskych podnikov a členských štátov.

Článok 9

Ad hoc údaje

1. Komisia je splnomocnená prijímať delegované akty v súlade s článkom 16, ktorými sa doplnia údaje týkajúce sa modulov uvedených v prílohe IV, ak sa zber dodatočných informácií považuje za nevyhnutný. V uvedených delegovaných aktoch sa bližšie určia: a) témy a podrobné témy, ktoré treba poskytnúť v ad hoc module, a dôvody ozrejmujúce takéto dodatočné štatistické potreby; b) referenčný rok.

2. Komisia je splnomocnená prijímať delegované akty uvedené v odseku 1 počnúc referenčným rokom 2023, a následne v trojročných intervaloch. Nenavrhuje ad hoc moduly na referenčné roky, počas ktorých sa zber údajov vykonáva ako cenzus.

3. Komisia môže prijímať vykonávacie akty, ktorými poskytne: a) zoznam premenných, ktorý nepresahuje 20 premenných na zaslanie Komisii (Eurostatu), a zodpovedajúcich merných jednotiek; b) opis premenných; c) požiadavky na presnosť; d) referenčné obdobia; e) dátumy prenosu údajov.

Uvedené vykonávacie akty sa prijmú v súlade s postupom preskúmania uvedeným v článku 17 ods. 2 najneskôr 12 mesiacov pred začiatkom referenčného roku.

4. Delegované akty uvedené v odseku 1 tohto článku a vykonávacie akty uvedené v odseku 3 tohto článku nesmú spôsobiť výrazné dodatočné náklady, ktoré povedú k neprimeranému a bezdôvodnému zaťaženiu poľnohospodárskych podnikov a členských štátov.

Článok 10

Referenčné obdobie

Zozbierané informácie sa týkajú jedného referenčného roka, ktorý je spoločný pre všetky členské štáty s odkazom na stav v priebehu stanoveného časového rámca alebo dátumu takto:

a) Pokiaľ ide o premenné týkajúce sa pôdy, využitie pôdy sa vzťahuje na referenčný rok. V prípade následného pestovania na tej istej časti pôdy sa využitie pôdy vzťahuje na plodinu zozbieranú počas referenčného roka bez ohľadu na to, kedy bola zasiata.

b) Pokiaľ ide o premenné týkajúce sa postupov zavlažovania a obhospodarovania pôdy, referenčným obdobím je obdobie 12 mesiacov končiace v referenčnom roku, ktoré má stanoviť každý členský štát s cieľom pokryť príslušné produkčné cykly.

c) Pokiaľ ide o premenné týkajúce sa hospodárskych zvierat, ustajnenia zvierat a hospodárenia s hnojom, každý členský štát stanoví v rámci referenčného roka spoločný referenčný deň. Premenné týkajúce sa hospodárenia s hnojom sa vzťahujú na 12-mesačné obdobie vrátane uvedeného dátumu.

d) Pokiaľ ide o premenné týkajúce sa pracovných síl, každý členský štát stanoví v rámci referenčného roka 12-mesačné obdobie končiace sa v referenčný deň.

e) Pokiaľ ide o premenné týkajúce sa opatrení na rozvoj vidieka, ktoré realizujú jednotlivé poľnohospodárske podniky, referenčným obdobím je trojročné obdobie, ktoré sa končí 31. decembra referenčného roka.

f) Pokiaľ ide o všetky ostatné premenné, každý členský štát stanoví v rámci referenčného roka spoločný referenčný deň.

Článok 11

Kvalita

1. Členské štáty prijmú potrebné opatrenia na zabezpečenie kvality prenášaných údajov a metaúdajov.

2. Na účely tohto nariadenia sa uplatňujú kritériá kvality vymedzené v článku 12 ods. 1 nariadenia (ES) č. 223/2009.

3. Kvalitu prenášaných údajov a metaúdajov posudzuje Komisia (Eurostat).

4. Na tento účel členské štáty poskytnú Komisii (Eurostatu) za každý referenčný rok, na ktorý sa vzťahuje toto nariadenie, správu o kvalite opisujúcu štatistický proces, a najmä: a) metaúdaje opisujúce použitú metodiku a spôsob, akým sa dosiahli technické špecifikácie s odkazom na špecifikácie stanovené týmto nariadením; b) informácie o splnení minimálnych požiadaviek na použité opory výberu, a to aj pri ich vývoji a aktualizácii, ako je stanovené v tomto nariadení;

Komisia môže prijímať vykonávacie akty, ktorými sa stanovia praktické opatrenia správ o kvalite a obsah správ o kvalite. Uvedené vykonávacie akty sa prijmú v súlade s postupom preskúmania uvedeným v článku 17 ods. 2 a nespôsobujú členským štátom výrazné dodatočné zaťaženie alebo náklady.

5. Členské štáty čo najskôr oznámia Komisii (Eurostatu) všetky relevantné informácie alebo zmeny v súvislosti s vykonávaním tohto nariadenia, ktoré by mohli ovplyvniť kvalitu zasielaných údajov.

6. Na žiadosť Komisie (Eurostatu) členské štáty poskytnú doplňujúce objasnenia potrebné na vyhodnotenie kvality štatistických informácií.

Článok 12

Zasielanie údajov a metaúdajov a lehoty

1. Za referenčný rok 2020 členské štáty predložia Komisii (Eurostatu) overené základné údaje a údaje týkajúce sa modulov, ako aj správu o kvalite, a to do 15 mesiacov po skončení referenčného roka.

2. Za referenčné roky 2023 a 2026 členské štáty predložia Komisii (Eurostatu) overené základné údaje a údaje týkajúce sa modulov, ako aj správu o kvalite, a to do 12 mesiacov po skončení referenčného roka.

3. Údaje zasielané Komisii (Eurostatu) sú na úrovni jednotlivých poľnohospodárskych podnikov. Údaje týkajúce sa modulov a ad hoc údaje sa prepoja so základnými údajmi uvedenými v prílohe III na úrovni jednotlivých poľnohospodárskych podnikov za rovnaký referenčný rok. Poskytnuté záznamy zahŕňajú extrapolačné faktory a informácie o stratifikácii.

4. Členské štáty zasielajú údaje a metaúdaje s použitím technického formátu stanoveného Komisiou (Eurostatom). Údaje a metaúdaje sa poskytujú Komisii (Eurostatu) prostredníctvom služieb jednotného kontaktného miesta.

Článok 13

Príspevok Únie

1. Na účely vykonávania tohto nariadenia Únia poskytuje národným štatistickým úradom a iným vnútroštátnym orgánom uvedeným v článku 5 ods. 2 nariadenia (ES) č. 223/2009 granty na: a) rozvoj alebo vykonávanie požiadaviek na údaje, alebo oboje; b) vývoj metód na modernizáciu štatistických systémov zameraných na vyššiu kvalitu alebo nižšie náklady a zníženie administratívneho zaťaženia spojeného s tvorbou integrovaných štatistík fariem pri využití zdrojov a metód uvedených v článku 4.

2. Členské štáty dostávajú granty z Únie na pokrytie nákladov na zber údajov, ktoré sú uvedené v článkoch 5, 6 a 7, v rámci finančného krytia stanoveného v článku 14.

3. Finančný príspevok Únie uvedený v odseku 2 nesmie prekročiť 75 % oprávnených nákladov, pričom maximálne sumy sú stanovené v odsekoch 4 a 5.

4. ►M1 V prípade kombinovaných nákladov na zber základných údajov a údajov týkajúcich sa modulov za referenčné roky 2023 a 2026 sa finančný príspevok Únie obmedzí na tieto maximálne sumy: ◄ a) 50 000 EUR v prípade Luxemburska a Malty; b) 1 000 000 EUR v prípade Rakúska, Chorvátska, Írska a Litvy; ▼M1 c) 2 000 000 EUR v prípade Bulharska, Nemecka, Maďarska a Portugalska; ▼B d) 3 000 000 EUR v prípade Grécka, Španielska a Francúzska; e) 4 000 000 EUR v prípade Talianska, Poľska a Rumunska; f) 300 000 EUR v prípade všetkých ostatných členských štátov.

▼M1 —————

▼B

6. Pre zber ad hoc údajov uvedených v článku 9 Únia poskytuje granty národným štatistickým úradom a iným vnútroštátnym orgánom uvedeným v článku 5 ods. 2 nariadenia (ES) č. 223/2009 na pokrytie nákladov na realizáciu zberu ad hoc údajov. Tento finančný príspevok Únie nesmie presiahnuť 90 % oprávnených nákladov.

▼M1

7. Finančný príspevok Únie v rámci grantov uvedených v odseku 2 tohto článku sa poskytne z Európskeho poľnohospodárskeho záručného fondu podľa článku 4 ods. 2 písm. d) nariadenia (EÚ) č. 1306/2013 a od 1. januára 2023 podľa článku 5 ods. 3 písm. d) nariadenia Európskeho parlamentu a Rady (EÚ) 2021/2116 ( 7 ).

▼B

Článok 14

Finančné krytie

▼M1

1. Finančné krytie Únie na vykonávanie programu na zber údajov za referenčné roky 2023 a 2026 vrátane rozpočtových prostriedkov potrebných na riadenie, údržbu a rozvoj databázových systémov, ktoré sa v rámci Komisie používajú na spracovanie údajov, ktoré poskytli členské štáty na základe tohto nariadenia, je 40 000 000 EUR na obdobie, na ktoré sa vzťahuje nariadenie Rady (EÚ, Euratom) 2020/2093 ( 8 ).

▼B

2. Po nadobudnutí účinnosti VFR po roku 2020 stanoví Európsky parlament a Rada na návrh Komisie sumu na obdobie po roku 2020.

Článok 15

Ochrana finančných záujmov Únie

1. Komisia prijme príslušné opatrenia na zabezpečenie toho, aby sa pri vykonávaní činností financovaných podľa tohto nariadenia chránili finančné záujmy Únie uplatňovaním preventívnych opatrení na zamedzenie podvodom, korupcii a iným protiprávnym konaniam, konzistentnými a účinnými kontrolami, vymáhaním neoprávnene vyplatených súm pri odhalení nezrovnalostí a v prípade potreby ukladaním účinných, primeraných a odrádzajúcich administratívnych a finančných sankcií.

2. Komisia alebo jej zástupcovia a Dvor audítorov majú právomoc vykonávať na základe dokumentov a kontrol na mieste audit u všetkých prijímateľov grantov, dodávateľov a subdodávateľov a tretích strán, ktorým boli priamo alebo nepriamo poskytnuté finančné prostriedky Únie v rámci tohto programu.

3. Európsky úrad pre boj proti podvodom (OLAF) môže vykonávať vyšetrovania vrátane kontrol na mieste a inšpekcií u hospodárskych subjektov, ktorých sa priamo alebo nepriamo týka toto financovanie v súlade s postupmi stanovenými v nariadení Európskeho parlamentu a Rady (EÚ, Euratom) č. 883/2013 ( 9 ) a v nariadení Rady (Euratom, ES) č. 2185/96 ( 10 ), s cieľom zistiť, či v súvislosti s dohodou alebo rozhodnutím o grante alebo zmluvou financovanými priamo alebo nepriamo v rámci tohto nariadenia došlo k podvodu, korupcii alebo akémukoľvek inému protiprávnemu konaniu poškodzujúcemu finančné záujmy Únie.

4. Dohody o spolupráci s tretími krajinami a medzinárodnými organizáciami, dohody o grantoch a rozhodnutia o grantoch, ktoré vyplývajú z vykonávania tohto nariadenia, Komisiu, Dvor audítorov a úrad OLAF výslovne splnomocňujú vykonávať takéto audity, kontroly na mieste a inšpekcie.

5. Ak je vykonávanie akcie zabezpečované externe alebo subdelegované, a to úplne alebo čiastočne, alebo ak vyžaduje zadanie verejnej zákazky alebo udelenie finančnej pomoci tretej strane, zmluva, dohoda o grante alebo rozhodnutie o grante musia obsahovať záväzok dodávateľa alebo prijímateľa uložiť každej zapojenej tretej strane výslovné akceptovanie uvedených právomocí Komisie, Dvora audítorov a úradu OLAF.

6. Odseky 4 a 5 sa uplatňujú bez toho, aby boli dotknuté odseky 1, 2 a 3.

Článok 16

Vykonávanie delegovania právomocí

1. Komisii sa udeľuje právomoc prijímať delegované akty za podmienok stanovených v tomto článku.

2. Právomoc prijímať delegované akty uvedené v článku 5 ods. 6, článku 8 ods. 3 a článku 9 ods. 1 sa Komisii udeľuje na obdobie piatich rokov od 27. augusta 2018. Komisia vypracuje správu týkajúcu sa delegovania právomoci najneskôr deväť mesiacov pred uplynutím tohto päťročného obdobia. Delegovanie právomoci sa automaticky predlžuje o rovnako dlhé obdobia, pokiaľ Európsky parlament alebo Rada nevznesú voči takémuto predĺženiu námietku najneskôr tri mesiace pred koncom každého obdobia.

3. Delegovanie právomoci uvedené v článku 5 ods. 6, článku 8 ods. 3 a článku 9 ods. 1 môže Európsky parlament alebo Rada kedykoľvek odvolať. Rozhodnutím o odvolaní sa ukončuje delegovanie právomoci, ktoré sa v ňom uvádza. Rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie alebo k neskoršiemu dátumu, ktorý je v ňom určený. Nie je ním dotknutá platnosť delegovaných aktov, ktoré už nadobudli účinnosť.

4. Komisia pred prijatím delegovaného aktu konzultuje s odborníkmi určenými jednotlivými členskými štátmi v súlade so zásadami stanovenými v Medziinštitucionálnej dohode z 13. apríla 2016 o lepšej tvorbe práva.

5. Komisia oznamuje delegovaný akt hneď po prijatí súčasne Európskemu parlamentu a Rade.

6. Delegovaný akt prijatý podľa článku 5 ods. 6, článku 8 ods. 3 a článku 9 ods. 1 nadobudne účinnosť, len ak Európsky parlament alebo Rada voči nemu nevzniesli námietku v lehote dvoch mesiacov odo dňa oznámenia uvedeného aktu Európskemu parlamentu a Rade alebo ak pred uplynutím uvedenej lehoty Európsky parlament a Rada informovali Komisiu o svojom rozhodnutí nevzniesť námietku. Na podnet Európskeho parlamentu alebo Rady sa táto lehota predĺži o dva mesiace.

Článok 17

Postup výboru

1. Komisii pomáha ESSC zriadený nariadením (ES) č. 223/2009. Uvedený výbor je výborom v zmysle nariadenia (EÚ) č. 182/2011.

2. Ak sa odkazuje na tento odsek, uplatňuje sa článok 5 nariadenia (EÚ) č. 182/2011.

Článok 18

Správa Komisie

Komisia po porade s ESSC predloží do 31. decembra 2024 Európskemu parlamentu a Rade správu o vykonávaní a dosahovaní cieľov tohto nariadenia.

Článok 19

Výnimky

Odchylne od článku 5, článku 6 ods. 1, článku 7 ods. 1 písm. a), b) a c), článku 8 ods. 2, článku 12 ods. 1, článku 13 ods. 4, článku 14 ods. 1 a prílohy V sa v prípade Grécka a Portugalska odkazy na rok 2020 nahrádzajú v prípade potreby odkazmi na rok 2019.

Článok 20

Zrušenie

1. Nariadenie (EÚ) č. 1337/2011 sa zrušuje s účinnosťou od 1. januára 2022.

2. Nariadenie (ES) č. 1166/2008 sa zrušuje s účinnosťou od 1. januára 2019.

3. Odkazy na zrušené nariadenia sa považujú za odkazy na toto nariadenie.

Článok 21

Nadobudnutie účinnosti

Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch.









PRÍLOHA I

Prepočítavacie koeficienty na dobytčie jednotky







Druh zvierat Charakteristika týkajúca sa zvierat Koeficient Hovädzí dobytok Menej ako jeden rok 0,400 Jeden až menej ako dva roky 0,700 Býky, dvojročné a staršie 1,000 Jalovice, dvojročné a staršie 0,800 Dojnice 1,000 Kravy bez produkcie mlieka 0,800 Ovce a kozy 0,100 Ošípané Prasiatka, so živou hmotnosťou do 20 kg 0,027 Chovné prasnice, so živou hmotnosťou 50 kg a viac 0,500 Ostatné ošípané 0,300 Hydina Brojlery 0,007 Nosnice 0,014 Ostatná hydina Morky 0,030 Kačice 0,010 Husi 0,020 Pštrosy 0,350 Ostatná hydina i. n. 0,001 Králiky, chovné samice 0,020









PRÍLOHA II







Zoznam fyzických prahových hodnôt (1) Položka Prahová hodnota VPP 5 ha Orná pôda 2 ha Zemiaky 0,5 ha Čerstvá zelenina a jahody 0,5 ha Aromatické, liečivé a kulinárske rastliny, kvety a okrasné rastliny, semená a semenáčiky, škôlky 0,2 ha Ovocné stromy, lesné plody, orechové stromy, citrusové ovocné stromy, ostatné trvalé plodiny s výnimkou škôlok, vinohradov a olivovníkov 0,3 ha Vinohrady 0,1 ha Olivovníky 0,3 ha Skleníky 100 m2 Pestované huby 100 m2 Hospodárske zvieratá 1,7 dobytčej jednotky ( 1 ) Prahové hodnoty sa vzťahujú na skupinu uvedených položiek.









PRÍLOHA III

Základné štrukturálne údaje: Premenné







Všeobecné premenné Jednotky/kategórie pre hodnoty Informácie zo zisťovaní – Identifikačné číslo poľnohospodárskeho podniku ID poľnohospodárskeho podniku Sídlo poľnohospodárskeho podniku – Geografická poloha Kód bunky v rámci siete štatistických jednotiek infraštruktúry INSPIRE pre celoeurópske použitie – Región NUTS 3 kód NUTS 3 – Poľnohospodársky podnik má oblasti označené ako oblasti s prírodnými obmedzeniami podľa nariadenia (EÚ) č. 1305/2013. L/M/O/N (1) Právna subjektivita poľnohospodárskeho podniku – Právnu a ekonomickú zodpovednosť za poľnohospodársky podnik nesie: – Fyzická osoba, ktorá je výlučným vlastníkom, ak je poľnohospodársky podnik nezávislý áno/nie – – Ak áno, uveďte, či je vlastník zároveň vedúcim áno/nie – – – Ak nie, je vedúci členom rodiny vlastníka? áno/nie – – – – Ak áno, je vedúci manželom/manželkou vlastníka? áno/nie – Podielové vlastníctvo áno/nie – Dve alebo viac fyzických osôb, ktoré sú partnermi, ak je poľnohospodársky podnik podnikom v skupinovom vlastníctve áno/nie – Právnická osoba áno/nie – – Ak áno, je poľnohospodársky podnik súčasťou skupiny podnikov? áno/nie – Poľnohospodársky podnik je jednotkou na spoločnej pôde áno/nie – Vlastník je prijímateľom podpory EÚ na pôdu alebo zvieratá v rámci poľnohospodárskeho podniku, a teda je zahrnutý v IACS áno/nie Vlastník je mladý poľnohospodár alebo poľnohospodár začínajúci s činnosťou, ktorý počas predchádzajúcich troch rokov poberal finančnú podporu na tento účel v rámci SPP áno/nie Vedúci poľnohospodárskeho podniku – Rok narodenia rok – Pohlavie muž/žena – Poľnohospodárska práca v poľnohospodárskom podniku (okrem domácich prác) RPJ kategórie (2) Rok klasifikácie za vedúceho poľnohospodárskeho podniku rok – Poľnohospodárska odborná príprava vedúceho kódy stupňa odbornej prípravy – Odborná príprava v posledných 12 mesiacoch áno/nie Forma vlastníctva VPP (vo vzťahu k vlastníkovi) – Hospodárenie na vlastnej pôde ha – Hospodárenie na prenajatej pôde ha – Spoločné hospodárenie alebo iné formy vlastníctva ha – Spoločná pôda ha Ekologické poľnohospodárstvo áno/nie – Celková VPP poľnohospodárskeho podniku, na ktorej sa uplatňujú a certifikujú výrobné metódy ekologického poľnohospodárstva podľa vnútroštátnych pravidiel alebo pravidiel Európskej únie ha – Celková VPP poľnohospodárskeho podniku, ktorá je v konverzii na ekologické výrobné metódy, ktoré sa majú certifikovať podľa vnútroštátnych právnych predpisov alebo právnych predpisov Európskej únie ha Účasť na iných environmentálnych certifikačných systémoch áno/nie ( 1 ) L – iné ako horské oblasti s významnými prírodnými obmedzeniami; M – znevýhodnená horská oblasť; O – iné oblasti postihnuté osobitnými obmedzeniami; N – normálna oblasť (nie znevýhodnená). Táto klasifikácia sa môže v budúcnosti upraviť s ohľadom na vývoj SPP. ( 2 ) Kategória 2 ročnej pracovnej jednotky (RPJ) v %: (> 0-< 25), (≥ 25-< 50), (≥ 50-< 75), (≥ 75-< 100), (100)







Premenné týkajúce sa pôdy Celková hlavná výmera Z toho certifikované ekologické poľnohospodárstvo a/alebo ekologické poľnohospodárstvo v konverzii VPP ha ha – Orná pôda ha ha – – Obilniny pestované na zrno (vrátane osív) ha ha – – – Mäkká a špaldová pšenica ha ha – – – Tvrdá pšenica ha ha – – – Raž a zmesi ozimín (súraž) ha – – – Jačmeň ha – – – Ovos a zmesi jarín (obilné zmesi okrem súraže) ha – – – Kukurica na zrno a kukurično-klasová zmes ha – – – Tritikale ha – – – Cirok ha – – – Ostatné obilniny i. n. (pohánka, proso, lesknica kanárska atď.) ha – – – Ryža ha – – Suché strukoviny a bielkovinové plodiny pestované na zrno (vrátane osív a zmesí obilnín a strukovín) ha ha – – – Hrach poľný, fazuľa a vlčí bôb ha – – Okopaniny ha ha – – – Zemiaky (vrátane sadbových zemiakov) ha ha – – – Cukrová repa (s výnimkou osiva) ha ha – – – Ostatné okopaniny i. n. ha – – Priemyselné plodiny ha ha – – – Olejnaté semená ha ha – – – – Semená repky olejnej a repice ha – – – – Slnečnicové semená ha – – – – Sója ha ha – – – – Ľanové semeno (oilflax) ha – – – – Ostatné olejniny i. n. ha – – – Priadne plodiny ha – – – – Ľan priadny ha – – – – Konope ha – – – – Bavlna ha – – – – Ostatné priadne plodiny i. n. ha – – – Tabak ha – – – Chmeľ ha – – – Aromatické, liečivé a kulinárske rastliny ha – – – Energetické plodiny i. n. ha – – – Ostatné priemyselné plodiny i. n. ha – – Rastliny zberané za zelena na ornej pôde ha ha – – – Dočasné trávne porasty a pasienky ha ha – – – Strukoviny zberané za zelena ha ha – – – Kukurica na zeleno ha – – – Ostatné obilniny zberané za zelena (okrem kukurice na zeleno) ha – – – Ostatné rastliny zberané za zelena na ornej pôde i. n. ha – – Čerstvá zelenina (vrátane melónov) a jahody ha ha – – – Čerstvá zelenina (vrátane melónov) a jahody pestované striedavo so záhradníckymi plodinami (trhové záhradníctvo) ha – – – Čerstvá zelenina (vrátane melónov) a jahody pestované striedavo s nezáhradnými plodinami (na otvorenom poli) ha – – Kvetiny a okrasné rastliny (s výnimkou škôlok) ha – – Osivá a semenáčiky ha ha – – Ostatné plodiny pestované na ornej pôde i. n. ha – – Pôda ležiaca úhorom ha – Trvalý trávny porast ha ha – – Pasienky a lúky s výnimkou extenzívnych pasienkov ha ha – – Extenzívne pasienky ha ha – – Trvalé trávne porasty viac nevyužívané na produkciu a oprávnené na platbu dotácií ha – Trvalé plodiny (vrátane mladých a dočasne neobhospodarovaných výsadieb, s výnimkou plôch, ktoré produkujú pre vlastnú spotrebu) ha ha – – Ovocie, bobuľové ovocie a orechy (okrem citrusového ovocia, hrozna a jahôd) ha ha – – – Jadrové ovocie ha – – – Kôstkové ovocie ha – – – Ovocie subtropického a tropického podnebného pásma ha – – – Bobuľové ovocie (okrem jahôd) ha – – – Orechy ha – – Citrusové plody ha ha – – Hrozno ha – – – Hrozno na výrobu vína ha ha – – – – Hrozno na výrobu vína s chráneným označením pôvodu (CHOP) ha – – – – Hrozno na výrobu vína s chráneným zemepisným označením (CHZO) ha – – – – Ostatné muštové hrozno i. n. (bez CHOP/ CHZO) ha – – – Stolové hrozno ha – – – Hrozno na produkciu hrozienok ha – – Olivy ha ha – – Škôlky ha – – Ostatné trvalé plodiny vrátane ostatných trvalých plodín určených na ľudskú spotrebu ha – – – Vianočné stromčeky ha – Domáce záhradky ha Ostatná poľnohospodárska pôda ha – Nevyužitá poľnohospodárska pôda ha – Zalesnená plocha ha – – Mladiny s krátkou rotáciou ha – Ostatná pôda (pôda zabraná budovami, dvormi, cestami, rybníkmi a inými neproduktívnymi oblasťami) ha Osobitné oblasti poľnohospodárskeho podniku – Pestované huby ha VPP v skleníkoch alebo vo fóliovníkoch ha – Zelenina vrátane melónov a jahôd v skleníkoch alebo fóliovníkoch ha ha – Kvety a okrasné rastliny (s výnimkou škôlok), pestované v skleníkoch alebo vo fóliovníkoch ha – Ostatné plodiny pestované na ornej pôde v skleníkoch alebo fóliovníkoch ha – Trvalé plodiny pestované v skleníkoch alebo fóliovníkoch ha – Ostatná VPP v skleníkoch alebo vo fóliovníkoch i. n. ha Zavlažovanie vonkajšej kultivovanej plochy – Celková zavlažovateľná plocha ha







Premenné týkajúce sa hospodárskych zvierat Celkový počet zvierat Z toho certifikované ekologické poľnohospodárstvo a/alebo ekologické poľnohospodárstvo v konverzii Hovädzí dobytok kusy – Hovädzí dobytok do jedného roka kusy – Hovädzí dobytok, jeden až menej ako dva roky kusy – – Býky, jeden až menej ako dva roky kusy – – Jalovice, jeden až menej ako dva roky kusy – Býky, dvojročné a staršie kusy – Kravy, dvojročné a staršie kusy – – Jalovice, dvojročné a staršie kusy – – Kravy kusy – – – Dojnice kusy kusy – – – Kravy bez produkcie mlieka kusy kusy – – – Byvolie kravy kusy áno/nie Ovce a kozy – Ovce (všetky vekové kategórie) kusy kusy – – Chovné samice kusy – – Ostatné ovce kusy – Kozy (všetky vekové kategórie) kusy kusy – – Chovné samice kusy – – Ostatné kozy kusy Ošípané kusy – Prasiatka, so živou hmotnosťou do 20 kg kusy – Chovné prasnice, so živou hmotnosťou 50 kg a viac kusy – Ostatné ošípané kusy Hydina kusy – Brojlery kusy kusy – Nosnice kusy kusy – Ostatná hydina kusy – – Morky kusy – – Kačice kusy – – Husi kusy – – Pštrosy kusy – – Ostatná hydina i. n. kusy Králiky – Chovné samice kusy Včely úle Vysoká zver áno/nie Kožušinové zvieratá áno/nie Hospodárske zvieratá i. n. áno/nie









PRÍLOHA IV

Témy a podrobné témy v rámci modulov







Modul Téma Podrobná téma Pracovné sily a iné zárobkové činnosti Vedenie farmy Vlastník Pracovné vstupy Rodová rovnováha Bezpečnostné opatrenia vrátane bezpečnostného plánu farmy Pracovná sila, ktorá je súčasťou rodiny Pracovné vstupy Počet zapojených osôb Rodová rovnováha Pracovná sila, ktorá nie je súčasťou rodiny Pracovné vstupy Počet zamestnaných osôb Rodová rovnováha Nepravidelne zamestnávané pracovné sily na farme Pracovný vstup dodávateľov Iné zárobkové činnosti priamo spojené s poľnohospodárskym podnikom Typy činností Význam pre poľnohospodársky podnik Pracovné vstupy Iné zárobkové činnosti priamo nesúvisiace s poľnohospodárskym podnikom Pracovné vstupy Rozvoj vidieka Poľnohospodárske podniky podporované z opatrení rozvoja vidieka Poradenstvo, služby riadenia poľnohospodárskych podnikov a výpomoci pre farmy Rozvoj poľnohospodárskych podnikov a podnikateľskej činnosti Systémy kvality poľnohospodárskych výrobkov a potravín Investície do hmotného majetku Obnova potenciálu poľnohospodárskej výroby poškodeného prírodnými katastrofami a katastrofickými udalosťami a zavedenie vhodných preventívnych opatrení Investície do rozvoja lesných oblastí a zlepšenia životaschopnosti lesov Agroenvironmentálne platby súvisiace s klímou Ekologické poľnohospodárstvo Platby v súvislosti so sústavou Natura 2000 a rámcovou smernicou o vode Platby pre oblasti s prírodnými alebo inými osobitnými obmedzeniami Dobré životné podmienky zvierat Riadenie rizík Hospodárenie s hnojom a ustajnenie zvierat Ustajnenie zvierat Ustajnenie hovädzieho dobytka Ustajnenie ošípaných Ustajnenie nosníc Používanie živín a hnoja na farme Hnojená VPP Hnoj vyvezený z poľnohospodárskeho podniku a dovezený do poľnohospodárskeho podniku Organické a odpadové hnojivá okrem hnoja Techniky aplikácie hnoja Čas zapracovania v závislosti od spôsobu aplikácie Zariadenia pre hnoj Zariadenia a kapacita na skladovanie hnoja Zavlažovanie Zavlažovacie postupy Dostupnosť zavlažovania Metódy zavlažovania Zdroje zavlažovacej vody Technické parametre zavlažovacieho zariadenia Plodiny zavlažované počas obdobia 12 mesiacov Obilniny pestované na zrno Suché strukoviny a bielkovinové plodiny pestované na zrno Okopaniny Priemyselné plodiny Rastliny zberané za zelena na ornej pôde Ostatné plodiny pestované na ornej pôde Trvalý trávny porast Trvalé plodiny Postupy obhospodarovania pôdy Postupy obhospodarovania pôdy na vonkajšej pôde Spôsoby obrábania pôdy Pokryv ornej pôdy Striedanie plodín na ornej pôde Oblasť ekologického záujmu Stroje a zariadenia Stroje Internetové zariadenia Základné strojové zariadenie Použitie presného poľnohospodárstva Stroje a zariadenia na chov hospodárskych zvierat Skladovanie poľnohospodárskych výrobkov Zariadenia Zariadenia používané na výrobu obnoviteľnej energie v poľnohospodárskych podnikoch Sady Jadrové ovocie Jablká: Plocha podľa vekových tried Jablká: Plocha podľa hustoty výsadby stromov Hrušky: Plocha podľa vekových tried Hrušky: Plocha podľa hustoty výsadby stromov Kôstkové ovocie Broskyne: Plocha podľa vekových tried Broskyne: Plocha podľa hustoty výsadby stromov Nektárinky: Plocha podľa vekových tried Nektárinky: Plocha podľa hustoty výsadby stromov Marhule: Plocha podľa vekových tried Marhule: Plocha podľa hustoty výsadby stromov Citrusové plody Pomaranče: Plocha podľa vekových tried Pomaranče: Plocha podľa hustoty výsadby stromov Malé citrusové plody: Plocha podľa vekových tried Malé citrusové plody: Plocha podľa hustoty výsadby stromov Citróny: Plocha podľa vekových tried Citróny: Plocha podľa hustoty výsadby stromov Olivy Plocha podľa vekových tried Plocha podľa hustoty výsadby stromov Stolové hrozno a hrozienka Stolové hrozno: Plocha podľa vekových tried Stolové hrozno: Plocha podľa hustoty výsadby viniča Hrozno na produkciu hrozienok: Plocha podľa vekových tried Hrozno na produkciu hrozienok: Plocha podľa hustoty výsadby viniča Vinohrady Hrozno na výrobu vína Oblasť a vek Odrody viniča Počet odrôd Kód a oblasť









PRÍLOHA V

Požiadavky na presnosť

Základné údaje (v rokoch 2023 a 2026) a údaje v rámci modulov musia byť v súlade s nariadením Rady (ES) č. 1217/2009 ( 11 ), delegovaným nariadením Komisie (EÚ) č. 1198/2014 a vykonávacím nariadením Komisie (EÚ) č. 2015/220 ( 12 ) štatisticky reprezentatívne za príslušnú populáciu poľnohospodárskych podnikov podľa tabuľky stanovujúcej presnosť na úrovni regiónov NUTS 2, pokiaľ ide o typ a veľkosť poľnohospodárskych podnikov.

Požiadavky na presnosť sa uplatňujú na premenné uvedené v nasledujúcej tabuľke.

Údaje v rozšírenej opore výberu v roku 2020 musia byť štatisticky reprezentatívne za príslušnú populáciu na úrovni regiónov NUTS 2, ako sa vymedzuje v tabuľke stanovujúcej presnosť.

Okrem toho sa požiadavky na presnosť stanovené v tabuľke uplatňujú na všetky regióny NUTS 2 s najmenej:

— 5 000 poľnohospodárskymi podnikmi v príslušnej populácii v prípade modulov „Sady“ a „Vinohrady“,

— 10 000 poľnohospodárskymi podnikmi v príslušnej populácii v prípade základných údajov, všetkých ostatných modulov a údajov v rozšírenej opore výberu.

V prípade regiónov NUTS 2 s menším počtom poľnohospodárskych podnikov sa požiadavky na presnosť stanovené v tabuľke uplatňujú na zodpovedajúce regióny NUTS 1 s najmenej:

— 500 poľnohospodárskymi podnikmi v príslušnej populácii v prípade modulov „Sady“ a „Vinohrady“,

— 1 000 poľnohospodárskymi podnikmi v príslušnej populácii v prípade základných údajov, všetkých ostatných modulov a údajov v rozšírenej opore výberu.

V prípade premenných uvedených v moduloch „Sady“ a „Vinohrady“, pri ktorých nie je uvedená žiadna požiadavka na presnosť na úrovni regiónov NUTS 2 a NUTS 1, sa vyžaduje presnosť na celoštátnej úrovni s relatívnou štandardnou chybou maximálne 5 %.

V prípade všetkých premenných uvedených v ostatných moduloch, pri ktorých nie je uvedená žiadna požiadavka na presnosť na úrovni regiónov NUTS 2 a NUTS 1, sa vyžaduje presnosť na celoštátnej úrovni s relatívnou štandardnou chybou maximálne 7,5 %.

Tabuľka stanovujúca presnosť







Príslušný počet Premenné, v prípade ktorých sa uplatňujú požiadavky na presnosť Prevalencia v relevantnej populácii Relatívna štandardná chyba Základné údaje v rokoch 2023 a 2026 a Modul Pracovné sily a iné zárobkové činnosti Podľa vymedzenia v článku 5 týkajúcom sa základných údajov a v článku 7 týkajúcom sa modulu „Pracovné sily a iné zárobkové činnosti“. Premenné týkajúce sa pôdy — Obilniny pestované na zrno (vrátane osív) — Olejnaté semená — Rastliny zberané za zelena na ornej pôde — Čerstvá zelenia (vrátane melónov), jahody, kvety a okrasné rastliny (s výnimkou škôlok) — Trvalý trávny porast s výnimkou extenzívnych pasienkov — Ovocie, bobuľové ovocie, orechy a citrusové plody (s výnimkou hrozna a jahôd) — Hrozno — Olivy 7,5 % alebo viac VPP v regióne < 5 % Premenné týkajúce sa hospodárskych zvierat — Dojnice — Kravy bez produkcie mlieka — Ostatný hovädzí dobytok (hovädzí dobytok mladší ako jeden rok, hovädzí dobytok vo veku jeden až menej ako dva roky, býky vo veku dvoch rokov a viac, jalovice vo veku dvoch rokov a viac) — Chovné prasnice, so živou hmotnosťou 50 kg a viac — Prasiatka, so živou hmotnosťou do 20 kg, a ostatné ošípané — Ovce a kozy — Hydina podiel dobytčích jednotiek v regióne 7,5 % alebo viac a podiel premennej v krajine 5 % alebo viac < 5 % Základné údaje pre rozšírenú oporu výberu v roku 2020 Podľa článku 6 Premenné týkajúce sa pôdy — Orná pôda — Trvalý trávny porast s výnimkou extenzívnych pasienkov — Trvalé plodiny 7,5 % alebo viac VPP v regióne < 7,5 % Premenné týkajúce sa hospodárskych zvierat — Dobytčie jednotky spolu podiel premennej v krajine 5 % alebo viac < 7,5 % Modul Rozvoj vidieka a Modul Stroje a zariadenia Podľa článku 7 Premenné týkajúce sa pôdy, pokiaľ ide o modul Pracovné sily a iné zárobkové činnosti 7,5 % alebo viac VPP v regióne < 7,5 % Premenné týkajúce sa hospodárskych zvierat, pokiaľ ide o modul Pracovné sily a iné zárobkové činnosti podiel dobytčích jednotiek v regióne 7,5 % alebo viac a podiel premennej v krajine 5 % alebo viac < 7,5 % Modul Hospodárenie s hnojom a ustajnenie zvierat Podsúbor populácie poľnohospodárskych podnikov vymedzený v článku 7 aspoň s jedným z nasledujúcich: hovädzí dobytok, ošípané, ovce, kozy, hydina Premenné týkajúce sa hospodárskych zvierat, pokiaľ ide o modul Pracovné sily a iné zárobkové činnosti podiel dobytčích jednotiek v regióne 7,5 % alebo viac a podiel premennej v krajine 5 % alebo viac < 7,5 % Modul Zavlažovanie Podsúbor populácie poľnohospodárskych podnikov vymedzený v článku 7 so zavlažovateľnou plochou Premenné týkajúce sa pôdy — Celková zavlažovateľná plocha 7,5 % alebo viac VPP v regióne < 7,5 % Modul Postupy obhospodarovania pôdy Podsúbor populácie poľnohospodárskych podnikov vymedzený v článku 7 s ornou pôdou Premenné týkajúce sa pôdy — Orná pôda 7,5 % alebo viac VPP v regióne < 7,5 % Modul Sady Podsúbor populácie poľnohospodárskych podnikov vymedzený v článku 7 s akýmikoľvek individuálnymi premennými týkajúcimi sa sadov, ktoré spĺňajú prahové hodnoty uvedené v článku 7 ods. 5 Premenné týkajúce sa sadov — Premenné týkajúce sa sadov jabĺk, hrušiek, marhúľ, broskýň, nektáriniek, pomarančov, malých citrusových plodov, citrónov, olív, stolového hrozna, hrozna na produkciu hrozienok, ktoré spĺňajú prahové hodnoty uvedené v článku 7 ods. 5 5 % alebo viac VPP v regióne < 7,5 % Modul Vinohrady Podsúbor populácie poľnohospodárskych podnikov vymedzený v článku 7 s hroznom na víno Premenné týkajúce sa vinohradov — Hrozno na výrobu vína 5 % alebo viac VPP v regióne < 7,5 %